Mis puutub baasi  kasutamist, siis selles osas vaevalt, et midagi enne paremaks läheb, kui CAML-ist saab päringute keel. Hetkel on see pigem nagu tore ja töötav demo kui tõsiselt võetav päringukeel. Reaalelulistele vajadustele vastavaid päringuid ei lase see tihtipeale teha ja nii arendajad kirjutavadki vastu SPListItemCollectionit for tsükleid ning teevad sel teel koodi tasemel päringu. Mina olen sellistes kohtades alati öelnud kliendile, et sellist asja ei saa teha. Kuigi täna on vastavas listis võib-olla käputäis ridu, ei  tähenda see seda, et seal homme suurusjärgu või paari jagu enam neid poleks.